text: Fire vil afløse Tove Larsen som borgmester-kandidat
  03 november 2011 kl. 07.41
  Endnu to melder sig nu ind i kampen om at afløse Tove Larsen som borgmester i Aabenraa - i første omgang som socialdemokratisk spidskandidat.
  Den ene er byrådsmedlem og formand for socialudvalget i Aabenraa Byråd, Svend Hansen Tarp. Og den anden 3F-formand i Aabenraa, Kim Brandt. Det skriver Jydske-Vestkysten.
  - Jeg mener, jeg har noget at udrette, og at jeg kan bestride jobbet, siger Svend Hansen Tarp.
  - Jeg har fået flere tilkendegivelser og opfordrigner blandt andet fra medlemmer, der er kommet her i huset, siger Kim Brandt.
  Tidligere har byrådsmedlem Karsten Meyer Olesen og pedelmedhjælper Martin Glader meddelt, at de også stiller op.
  